b'\n_START_ARTICLE_\nLijepa plava zastava\n_START_PARAGRAPH_\nLijepa plava zastava (en. Bonnie Blue Flag) je bila neslu\xc5\xbebena zastava Konfederacije Ameri\xc4\x8dkih Dr\xc5\xbeava na po\xc4\x8detku Ameri\xc4\x8dkog gra\xc4\x91anskog rata 1861. godine._NEWLINE_Zastava se sastoji od jedne bijele petokrake zvijezde na tamnoplavoj pozadini. Zastava je prvi put istaknuta na zgradi parlamenta ameri\xc4\x8dke savezne dr\xc5\xbeave Mississippi, koja se odcijepila od Unije u sije\xc4\x8dnju 1861. Harry Macarthy je popularizirao zastavu kao simbol Konfederacije skladav\xc5\xa1i istoimenu pjesmu "The Bonnie Blue Flag". Neke odcjepljene ju\xc5\xbene dr\xc5\xbeave su uklju\xc4\x8dile motiv bijele zvijezde na svoje nove dr\xc5\xbeavne zastave. Iako je naziv zastave "Bonnie Blue Flag" prvi put upotrijebljen 1861., neki povjesni\xc4\x8dari smatraju da je zastava nastala po uzoru na gotovo identi\xc4\x8dnu zastavu kratko\xc5\xbeivu\xc4\x87e Republike Zapadne Floride koja se odcijepila od \xc5\xa0panjolske Zapadne Floride 1810. te ubrzo bila pripojena SAD-u.'